Kirkkoherran virkaan asettamisen toimittaa hiippakunnan piispa tai hänen määräämänsä pappi (KJ 4:4). Virkaan asettaja kutsuu vähintään neljä avustajaa.

Osanottajat tulevat kirkkoon ristikulkueena. Ensimmäisinä saapuvat ristinkantaja ja kynttilänkantajat, viimeisenä tulee piispa. Virkaan asetettavalla on yllään alba, stola ja kasukka.

Jos virkaan asetettava saarnaa, johdantosanat laajenevat virkaan asettajan puheeksi. Silloin jää tervehdys (kohta 30) pois.

I Johdanto

\*1. Alkuvirsi

Virsi 111 tai jokin kirkkovuoden ajankohdan mukaisista alkuvirsistä. Virren sijasta voi olla psalmi, kuorolaulu tai soitinmusiikkia.

Alkumusiikin aikana ristikulkue saapuu kuoriin.

2. Alkusiunaus

Siunaus ja vuorotervehdys voidaan laulaa tai lausua.

Siunaus

 Sävelmäsarjat 1–3:



0101alku



0102amen

Sävelmäsarja 4:



0401alku



0402amen

Vuorotervehdys

 Sävelmäsarjat 1–3:



(piispa)

0175pax



0104vuor

Sävelmäsarja 4:



(piispa)

0475pp



0404vuor

TAI

Sävelmäsarjat 1–3:



0103vuor



0104vuor

Sävelmäsarja 4:



0403vuor



0404vuor

3. Johdantosanat ja virkaan asetettavan esittely

Johdantosanat

Liturgi laatii johdantosanat itse tai käyttää seuraavaa:

**L** Rakkaat kristityt. Jumala on asettanut erityisiä tehtäviä seurakunnan rakentumista varten. Kirkkoherran tehtävänä on johtaa seurakunnan hengellistä elämää ja toimintaa. Hän vastaa seurakunnassaan siitä, että Jumalan sanaa julistetaan ja opetetaan puhtaasti, että sakramentit hoidetaan oikein ja että seurakunnassa huolehditaan diakoniasta, lähetystehtävästä, sielunhoidosta ja kristillisestä kasvatuksesta. Kirkkoherran on pidettävä seurakunnan muiden työntekijöiden sekä luottamushenkilöiden kanssa huolta siitä, että kaikki tapahtuu hyvässä järjestyksessä ja Jumalan tahdon mukaan.

Virkaan asetettavan esittely

**L** Tänään NN asetetaan tämän seurakunnan kirkkoherran virkaan. Se tapahtuu kättenpäällepanemisella ja rukouksella. Seurakunta on kutsunut hänet, ja tuomiokapituli on antanut hänelle valtakirjan tätä virkaa varten.

Piispan kehotuksesta notaari lukee valtakirjan ja antaa sen piispalle.

4. Yhteinen rippi

Kehotussanat

Kehotussanat voivat olla myös vapaamuotoiset.

Olemme tässä juhlassa Jumalan kasvojen edessä. Jumala on pyhä, me olemme syntisiä. Hän on kuitenkin luvannut armahtaa meitä. Tunnustakaamme hänelle syntimme ja syyllisyytemme [yhteen ääneen] näin sanoen:

Synnintunnustus

Synnintunnustus voidaan lukea yhteen ääneen. Sen ajaksi voidaan polvistua. Synnintunnustus on mahdollista jaksottaa rukouslauseella, -laululla tai hiljaisuudella. Synnintunnustukseen voi sisältyä hiljaista rukousta, johon kehotetaan esimerkiksi: Kuule myös hiljainen anteeksipyyntöni.

Synnintunnustuksena voidaan käyttää myös virttä.

Vaihtoehtoisia synnintunnustuksia Jumalanpalvelusten kirjassa.

Taivaallinen Isä.

Sain kasteen sinun lapseksesi.

Sinä siirsit minut pimeydestä valoon,

kadotuksen alta taivaan perilliseksi.

En ole kuitenkaan elänyt niin kuin lapsellesi sopii.

En ole kuunnellut ääntäsi enkä totellut tahtoasi.

Jumala, armahda minua Poikasi Jeesuksen Kristuksen tähden.

Pese minut puhtaaksi ja anna kaikki syntini anteeksi.

Synninpäästö

Synninpäästön aamen voidaan laulaa tai lausua.

Vaihtoehtoisia synninpäästöjä Jumalanpalvelusten kirjassa.

Näin sanoo Herra:

»Älä pelkää.

Minä olen lunastanut sinut.

Minä olen sinut nimeltä kutsunut, sinä olet minun.

Vaikka vuoret järkkyisivät ja kukkulat horjuisivat,

minun rakkauteni sinuun ei järky

eikä minun rauhanliittoni horju.»

**S** Aamen.

Kiitosrukous

Kiitosrukous voidaan lukea yhteen ääneen.

Vaihtoehtoisia kiitosrukouksia Jumalanpalvelusten kirjassa.

Jumala, Isämme,

me kiitämme sinua siitä,

että Jeesus Kristus on avannut tien sinun luoksesi.

Vahvista uskoamme, lisää toivoamme

ja uudista rakkauttamme.

**S** Aamen.

5. Päivän psalmi

Voidaan käyttää myös kirkkovuoden ajankohdan mukaista taiapostolien päivän psalmia (Ps. 145:3–7).

Mikäli alkuvirren (kohta 1) sijasta on käytetty psalmia, jätetään tämä kohta pois.

Psalmi voidaan laulaa tai lukea. Sen alussa ja lopussa voi olla antifoni. Psalmisävelmiä ja psalmin kertosäkeitä Jumalanpalvelusten kirjassa.

Psalmiin liitetään Pieni kunnia. Se jätetään pois paastonaikana viidennestä paastonajan sunnuntaista lähtien.

Antifoni

Sinun hyvyytesi, Herra, täyttää maan.

Opeta minut tuntemaan käskysi!

Ps. 119:64

 tai

Herran armotöitä minä julistan,

Herran ylistettäviä tekoja.

Jes. 63:7

Psalmi

Kiitetty olet sinä, Herra!

Opeta minut tuntemaan määräyksesi.

 Minä julistan ihmisille kaikki sinun päätöksesi.

 Minä iloitsen sinun liittosi tiestä niin kuin iloitaan rikkauksista.

Minä tutkistelen sinun säädöksiäsi,

pidän katseeni sinun poluillasi.

 Sinun käskysi ovat iloni,

 sinun sanaasi minä en unohda.

Pidä huolta minusta, palvelijastasi,

niin saan elää ja noudattaa sinun sanaasi.

Avaa silmäni näkemään sinun lakisi kaikkine ihmeineen.

Ps. 119:12–18

Pieni kunnia

 Kunnia Isälle ja Pojalle

 ja Pyhälle Hengelle,

niin kuin oli alussa, nyt on ja aina,

iankaikkisesta iankaikkiseen. Aamen.

Antifoni toistetaan.

6. Herra, armahda (Kyrie)

Vaihtoehto A

Kyrie-litania

Kyrie-litania voidaan laulaa tai lukea.

Vaihtoehtoisia Kyrie-litanioita ja litaniasävelmiä Jumalanpalvelusten kirjassa.

**E** Rukoilkaamme Isää,

kaiken hyvän antajaa,

että hän lahjoittaisi palvelijalleen viisauden kaitsea Jumalan seurakuntaa.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Kristusta,

rakkauden lähdettä,

että hän antaisi palvelijalleen voiman tukea heikkoja.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

**E** Rukoilkaamme Pyhää Henkeä,

yhteyden luojaa,

että hän varustaisi palvelijansa rakkauden ja innoituksen lahjoilla.

[Rukoilkaamme Herraa.]

**S** Herra, armahda. [Kristus, armahda. Herra, armahda.]

Vaihtoehto B

Herra, armahda

**S** Herra, armahda meitä.

 Kristus, armahda meitä.

 Herra, armahda meitä.

\*7. Kunnia (Gloria)
ja kiitosvirsi Pyhälle Kolminaisuudelle

Kunnia ja kiitosvirsi jätetään pois paastonaikana (tuhkakeskiviikosta lähtien) ja adventtiaikana (1. adventtisunnuntain jälkeisestä maanantaista lähtien).

Kunnia

 Sävelmäsarjat 1–3:



0121glor

 tai

 Sävelmäsarja 3:



0321glor

 tai

 Sävelmäsarja 4:



0421glor

 tai

 Sävelmäsarja 4:



0425glor

**S** maan päällä rauha ihmisillä, joita hän rakastaa.

Kiitosvirsi

Kiitosvirtenä käytetään ensisijaisesti Laudamusta. Laudamuksen sävelmät Jumalanpalvelusten kirjassa. Voidaan käyttää myös seuraavia Pyhälle Kolminaisuudelle omistettuja virsiä: 126, 128:2–4, 129–133, 135, 277:5, 325:1, 4, 328, 334:1, 5–8. Vaihtoehtoisia kiitosvirsiä Jumalanpalvelusten kirjassa.

Laudamus

**S** Me kiitämme, me kunnioitamme,

 me palvomme ja ylistämme sinua.

 **E** Me tuomme sinulle kiitoksen

 suuren kunniasi tähden.

 Herra Jumala, taivaallinen kuningas,

 Jumala, Isä, Kaikkivaltias!

 [**S** Me kiitämme, me kunnioitamme,

 me palvomme ja ylistämme sinua.]

 **E** Herra, Jumalan ainoa Poika, Jeesus Kristus.

 Herra Jumala, Jumalan Karitsa, Isän Poika,

 joka kannat maailman synnin,

 armahda meitä,

 joka kannat maailman synnin,

 ota vastaan rukouksemme,

 joka istut Isän oikealla puolella,

 armahda meitä.

 [**S** Me kiitämme, me kunnioitamme,

 me palvomme ja ylistämme sinua.]

 **E** Sinä yksin olet pyhä,

 sinä yksin olet Herra,

 sinä yksin olet korkein,

 Jeesus Kristus,

 Pyhän Hengen kanssa

 Isän Jumalan kunniassa.

 **S** Aamen.

8. Päivän rukous

Voidaan käyttää myös kirkkovuoden ajankohdan mukaista päivän rukousta.

Rukouskehotus, rukous ja seurakunnan aamen voidaan laulaa tai lausua. Rukouskehotusta voi seurata lyhyt hiljainen rukous. Rukouksen sävelmät Jumalanpalvelusten kirjassa.

 Sävelmäsarjat 1–3:



0131pruk

 Sävelmäsarja 4:



0431pruk

 Kaikkivaltias Jumala.

Sinä annat kaikkina aikoina kirkollesi paimenia,

jotka ravitsevat sitä sanallasi.

Anna heidän hoitaa palvelutehtäväänsä uskollisesti.

Auta seurakuntaasi uskomaan evankeliumi ja juurtumaan sanaasi.

Kuule meitä Poikasi Jeesuksen Kristuksen tähden.

Sävelmäsarjat 1–3:

 

0132amen

 Sävelmäsarja 4:



0432amen

II Sana

9. Ensimmäinen lukukappale

Luetaan kirkkovuoden ajankohdan mukainen ensimmäinen lukukappale. Lukukappale voidaan valita myös vapaasti.

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– lukukappale

[**E** Tämä on Jumalan sana.

 **S** Jumalalle kiitos.]

10. Vastaus

Vastauksena voi olla psalmi, virsi, laulu, soitinmusiikkia tai hiljaista mietiskelyä.

11. Toinen lukukappale

Luetaan kirkkovuoden ajankohdan mukainen toinen lukukappale. Lukukappale voidaan valita myös vapaasti.

Lukija ilmoittaa raamatunkohdan. Seurakunta kuuntelee istuen.

Lukukappale tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– lukukappale

[**E** Tämä on Jumalan sana.

 **S** Jumalalle kiitos.]

12. Päivän virsi eli graduaali (Graduale)

\*13. Evankeliumi

Evankeliumi ilmoitetaan sanomalla esimerkiksi: Nouskaamme kuulemaan pyhää evankeliumia.

Evankeliumin lukemisen edellä ja/tai sen jälkeen voidaan laulaa halleluja. Evankeliumia edeltävään hallelujalauluun voidaan liittää hallelujasäe (ks. Evankeliumikirja). Hallelujalaulun ja hallelujasäkeen sävelmiä Jumalanpalvelusten kirjassa.

Halleluja jätetään pois paastonaikana tuhkakeskiviikosta lähtien. Tällöin hallelujalaulun sijasta voidaan käyttää psalmilausetta (ks. Evankeliumikirja). Psalmilauseen sävelmiä Jumalanpalvelusten kirjassa.

Evankeliumi tai sen osa voidaan laulaa.

Vastaussanat voidaan lausua tai laulaa (sävelmät Jumalanpalvelusten kirjassa).

– evankeliumi

[**L/E** Tämä on pyhä evankeliumi.

 **S** Ylistys sinulle, Kristus.]

14. Virsi

Virren sijasta voi olla muuta musiikkia.

15. Saarna

III Virkaan asettaminen

Ennen virkaan asettamista voi olla virsi tai muuta musiikkia, jonka aikana piispa ja muut toimitukseen osallistuvat siirtyvät alttarin ääreen. Avustajat asettuvat piispan molemmin puolin, virkaan asetettava alttarin eteen.

\*16. Uskontunnustus (Credo)

Uskontunnustus lausutaan yhteen ääneen.

**L** Tunnusta nyt uskosi yhdessä seurakunnan kanssa.

**S** Me uskomme yhteen Jumalaan,

kaikkivaltiaaseen Isään,

taivaan ja maan, kaiken näkyvän ja näkymättömän Luojaan.

 Me uskomme yhteen Herraan, Jeesukseen Kristukseen,

Jumalan ainoaan Poikaan,

joka on syntynyt Isästä ennen aikojen alkua,

Jumala Jumalasta,

valo valosta,

tosi Jumala tosi Jumalasta,

syntynyt, ei luotu,

joka on samaa olemusta kuin Isä

ja jonka kautta kaikki on saanut syntynsä,

joka meidän ihmisten ja meidän pelastuksemme tähden astui alas taivaista,

tuli lihaksi Pyhästä Hengestä ja neitsyt Mariasta

ja syntyi ihmiseksi,

ristiinnaulittiin meidän puolestamme Pontius Pilatuksen aikana,

kärsi kuoleman ja haudattiin,

nousi kuolleista kolmantena päivänä, niin kuin oli kirjoitettu,

astui ylös taivaisiin,

istuu Isän oikealla puolella

ja on kirkkaudessa tuleva takaisin tuomitsemaan eläviä ja kuolleita

ja jonka valtakunnalla ei ole loppua.

 Me uskomme Pyhään Henkeen,

Herraan ja eläväksi tekijään,

joka lähtee Isästä ja Pojasta,

jota yhdessä Isän ja Pojan kanssa kumarretaan ja kunnioitetaan

ja joka on puhunut profeettojen kautta.

Uskomme yhden, pyhän, yhteisen ja apostolisen kirkon.

Tunnustamme yhden kasteen syntien anteeksiantamiseksi,

odotamme kuolleiden ylösnousemusta

ja tulevan maailman elämää.

17. Lupaukset

Avustajat lukevat raamatuntekstejä.

**L** Tahdotko Jumalan avulla pysyä lujana tässä kirkon uskossa ja vahvistaa siinä seurakuntalaisia?

Vastaus:

Tahdon.

– Joh. 15:5

**L** Olet ottanut vastaan kutsun X:n seurakunnan kirkkoherran virkaan. Tahdotko hoitaa tätä virkaa oikein ja uskollisesti Jumalan sanan ja kirkkomme tunnustuksen mukaisesti?

Vastaus:

Tahdon.

– Ap. t. 20:28, 32

**L** Tahdotko pitää tässä seurakunnassa huolta siitä, että evankeliumia julistetaan ja opetetaan puhtaasti, sakramentteja jaetaan Kristuksen asetuksen mukaisesti ja seurakuntaa hoidetaan kirkkomme järjestyksen mukaan?

Vastaus:

Tahdon.

– 1. Piet. 5:2–4

**L** Tahdotko edistää kaikkea, mikä rakentaa seurakuntaa, ja elää niin, että olet esikuvana seurakunnalle?

Vastaus:

Tahdon.

**L** Kaikkivaltias Jumala auttakoon sinua pitämään sen, minkä olet luvannut.

18. Virkaan asettaminen

**L** X:n seurakunta on kutsunut sinut kirkkoherran virkaan. Sillä valtuutuksella, jonka Kristuksen kirkko on Jumalan tahdon mukaisesti minulle antanut, asetan sinut tähän virkaan Isän ja + Pojan ja Pyhän Hengen nimeen.

Sävelmäsarjat 1–3:



0102amen

 Sävelmäsarja 4:



0402amen

 Piispa antaa kirkkoherralle valtakirjan. Virkaan asetettu polvistuu. Piispa ja avustajat panevat kätensä hänen päänsä päälle.

**L** Siunatkoon sinua kolmiyhteinen Jumala, Isä ja Poika ja Pyhä Henki, ja pyhittäköön sinut palvelemaan Kristuksen kirkkoa tässä seurakunnassa.

Virkaan asetettu nousee.

**L** Rakkaat kristityt. NN on asetettu tämän seurakunnan kirkkoherran virkaan. Ottakaa hänet rakkaasti vastaan, tukekaa häntä hänen työssään ja kantakaa häntä rukouksissanne Jumalan eteen.

19. Virkaan lähettäminen

**L** Jeesus sanoo: »Kaitse minun lampaitani!» (Joh. 21:16.) Lähde rauhassa ja palvele Herraa iloiten.

Piispa, avustajat ja virkaan asetettu palaavat paikoilleen.

20. Virsi

Virren sijasta voi olla muuta musiikkia. Voidaan käyttää myös laulua »Laskeudu tänne, Pyhä Henki Herran» tai »Kun Hengen tuuli tuulee» (ks. Lauluja vihkimisiin, virkaan asettamisiin ja tehtävään siunaamisiin).

21. Yhteinen esirukous

Esirukouksen rakenteesta, sisällöstä ja toteutuksesta ks. Jumalanpalvelusten kirja.

Esirukoukseen liitetään seuraava rukous:

Kaikkivaltias Jumala. Sulje suojaasi palvelijasi NN. Auta häntä julistamaan ja opettamaan sanaasi puhtaasti ja hoitamaan pyhiä sakramentteja asetuksesi mukaisesti. Anna hänelle viisautta ja kärsivällisyyttä seurakunnan johtamiseen. Täytä hänet rauhallasi ja anna hänelle nöyryyttä ja rohkeutta. Anna hänelle luottamus siihen, että sinä olet hänen kanssaan. Auta häntä tukemaan seurakunnan työntekijöitä ja muita vastuunkantajia. Vahvista häntä väsymyksen hetkinä. Auta seurakunnan jäseniä kohtaamaan hänet avoimesti ja rakastaen. Siunaa hänen läheisiään. Johdata hänet ja meidät kaikki kerran taivaalliseen valtakuntaasi.

IV Ehtoollinen

22. Uhrivirsi eli offertorio (Offertorium)

Virren aikana kootaan kolehti ja katetaan ehtoollispöytä. Kolehdin kohde ilmoitetaan ennen virttä. Virren sijasta voi olla kuorolaulu tai soitinmusiikkia. Kolehti voidaan siunata.

23. Ehtoollisrukous (Eukaristinen rukous)

Vuorolaulu

 Sävelmäsarjat 1–4:



0151ehru



0152ehru



0153ehru



0154ehru



0155ehru



0156ehru

Prefaatio

Prefaatio voidaan laulaa tai lukea. Prefaation sävelmä Jumalanpalvelusten kirjassa.

Prefaation alku

**L** Totisesti on oikein ja arvollista, että me kiitämme sinua aina ja kaikkialla,

 pyhä Herra, kaikkivaltias Isä, iankaikkinen Jumala,

 Jeesuksen Kristuksen, meidän Herramme kautta.

Prefaation päätös

Hänet sinä olet korottanut oikealle puolellesi,

ylemmäksi kaikkia valtoja, voimia ja herruuksia.

Hänen lupauksensa mukaan sinä olet vuodattanut Pyhän Hengen,

niin että kaikki kansat ja kielet julistaisivat sinun suuria tekojasi.

Me kiitämme sinua tästä taivaan lahjasta

ja laulamme sinulle ylistystä enkelien ja kaikkien pyhien kanssa:

\*Pyhä (Sanctus)

Seurakunta voi seisoa Pyhä-hymnistä Jumalan Karitsa -hymniin.

**S** Pyhä, pyhä, pyhä Herra Sebaot!

Taivas ja maa on täynnä kirkkauttasi.

Hoosianna korkeuksissa!

Siunattu olkoon hän, joka tulee Herran nimessä.

Hoosianna korkeuksissa!

Rukous ja asetussanat

Rukous ja asetussanat voidaan myös laulaa. Asetussanojen ja päätösylistyksen sävelmät Jumalanpalvelusten kirjassa. Vaihtoehtoisia ehtoollisrukouksia Jumalanpalvelusten kirjassa.

Pyhä Isä. Koko luomakunta ylistää sinua, kaiken elämän antajaa. Sinä et hylännyt luotujasi synnin ja kuoleman valtaan, vaan lähetit ainoan Poikasi ihmiseksi, pelastamaan meidät. Me kiitämme sinua lunastuksesta, jonka olet valmistanut meille hänen täydellisellä uhrillaan ristinpuussa. Hän maksoi velkamme ja teki rauhan sinun ja meidän välillemme.

Herramme Jeesus Kristus, sinä yönä, jona hänet kavallettiin,

otti leivän, siunasi (+), mursi ja antoi sen opetuslapsilleen sanoen:

Ottakaa ja syökää, tämä on minun ruumiini,

joka annetaan teidän puolestanne.

Tehkää se minun muistokseni.

Samoin hän otti maljan, kiitti (+) ja sanoi:

Ottakaa ja juokaa tästä, te kaikki.

Tämä malja on uusi liitto minun veressäni,

joka vuodatetaan teidän puolestanne

syntien anteeksiantamiseksi.

Niin usein kuin te siitä juotte,

tehkää se minun muistokseni.

Me riemuitsemme kaikesta siitä, mitä Poikasi on puolestamme tehnyt, ja vietämme tätä pyhää ateriaa, jossa tulemme osallisiksi lunastuksen salaisuudesta. Me muistamme hänen kuolemaansa, ylösnousemustaan ja taivaaseen astumistaan. Me odotamme hänen paluutaan kirkkaudessa.

 [**S** Me julistamme hänen kuolemaansa.

 Me todistamme hänen ylösnousemustaan.

 Me odotamme hänen tulemistaan kunniassa.]

Lähetä Pyhä Henkesi siunaamaan meitä, että ottaisimme uskossa vastaan Poikasi ruumiin ja veren. Yhdistä meidät häneen ja toisiimme. Auta meitä antamaan itsemme eläväksi uhriksi Kristuksessa, sinulle kiitokseksi ja kunniaksi.

Hänen kauttaan, hänen kanssaan ja hänessä

kuuluu sinulle, kaikkivaltias Isä,

Pyhän Hengen yhteydessä

kunnia ja kirkkaus aina ja ikuisesti.

**S** Aamen.

24. Isä meidän (Pater noster)

Herran rukous lausutaan yhteen ääneen. Se voidaan myös laulaa (sävelmät Jumalanpalvelusten kirjassa).

**S** Isä meidän, joka olet taivaissa.

Pyhitetty olkoon sinun nimesi.

Tulkoon sinun valtakuntasi.

Tapahtukoon sinun tahtosi,

myös maan päällä niin kuin taivaassa.

Anna meille tänä päivänä meidän jokapäiväinen leipämme.

Ja anna meille meidän syntimme anteeksi,

niin kuin mekin anteeksi annamme niille,

jotka ovat meitä vastaan rikkoneet.

Äläkä saata meitä kiusaukseen,

vaan päästä meidät pahasta.

Sillä sinun on valtakunta ja voima ja kunnia iankaikkisesti.

Aamen.

25. Herran rauha (Pax)

Vuorolaulun jälkeen seurakuntalaisia voidaan kehottaa rauhan toivottamiseen. Tällöin seurakuntalaiset tervehtivät toisiaan ja lausuvat esimerkiksi: Kristuksen rauhaa.

 Sävelmäsarjat 1–3:



0175pax



0104vuor

 tai

 Sävelmäsarja 4:



0475pax



0404vuor

\*26. Jumalan Karitsa (Agnus Dei)

Liturgi voi murtaa ehtoollisleivän Jumalan Karitsa -hymnin aikana.

**S** Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

armahda meitä.

Jumalan Karitsa, joka kannat maailman synnin,

anna meille rauha.

27. Ehtoollisen vietto

Kutsu

**L** Autuaita ne, jotka on kutsuttu Karitsan hääaterialle.

 Tulkaa, kaikki on jo valmiina.

 TAI

**L** Jeesus sanoo: »Tulkaa minun luokseni,

 kaikki te työn ja kuormien uuvuttamat.

 Minä annan teille levon.»

 TAI

**L** Tulkaa, ottakaa vastaan Kristuksen ruumis.

 Tulkaa, juokaa kuolemattomuuden lähteestä.

Ateria (Communio)

Aterian aikana voi olla virsilaulua tai muuta musiikkia.

Leipää jaettaessa lausutaan:

[Herramme Jeesuksen] Kristuksen ruumis, sinun puolestasi annettu.

Seurakuntalainen voi vastata: Aamen.

Viiniä jaettaessa lausutaan:

[Herramme Jeesuksen] Kristuksen veri, sinun puolestasi vuodatettu.

Seurakuntalainen voi vastata: Aamen.

Päätössanat

Päätössanojen jälkeen ehtoollisastiat peitetään (ja siirretään apupöydälle). Ennen kiitosrukousta (kohta 28) voi olla hiljaisuus.

**L** Me olemme ottaneet vastaan Herran Jeesuksen Kristuksen.

 Hän varjelkoon meidät iankaikkiseen elämään.

**S** Aamen.

 TAI

**L** Herramme Jeesuksen Kristuksen ruumis ja veri

 kätkeköön henkemme, sielumme ja ruumiimme [, koko olemuksemme,]

 iankaikkiseen elämään.

**S** Aamen.

28. Kiitosrukous

Rukouskehotus, rukous ja seurakunnan aamen voidaan laulaa tai lausua. Rukouksen sävelmät Jumalanpalvelusten kirjassa.

Sävelmäsarjat 1–3:



0131pruk

 Sävelmäsarja 4:



0431pruk

 Taivaallinen Isä, me kiitämme sinua ehtoollisen lahjasta,

jolla vahvistat uskoamme sinuun.

Kiitämme sinua Pyhästä Hengestäsi,

jonka annat meille tehtäviimme kirkossa ja maailmassa.

Kiitos, että lähetät väkeä elonkorjuuseesi.

Suo, että sovituksen sanomaa julistettaisiin kaikkialla.

Anna meidän kerran päästä valtakuntasi iloon.

Tätä pyydämme Poikasi Jeesuksen Kristuksen tähden.

 Sävelmäsarjat 1–3:

 

0132amen

 Sävelmäsarja 4:



0432amen

V Päätös

29. Ylistys

Ylistyksenä voidaan käyttää myös virttä (esimerkiksi 138:5, 329:1, 5, 332:3–4, 333:1, 9, 339:1, 4, paastonaikana esimerkiksi 324:5–6).

 Benedicamus

 Sävelmäsarjat 1–3:



0191ylis

 tai

Sävelmäsarja 4:



0491ylis

\***S** Jumalalle kiitos. Halleluja!

Paastonaikana tuhkakeskiviikosta lähtien:

\***S** Jumalalle kiitos. Aamen.

30. Tervehdys

Virkaan asetettu kirkkoherra voi lausua lyhyen tervehdyksen.

\*31. Siunaus

Siunaus voidaan myös laulaa.

**L** Herra siunatkoon teitä ja varjelkoon teitä.

Herra kirkastakoon kasvonsa teille

ja olkoon teille armollinen.

Herra kääntäköön kasvonsa teidän puoleenne

ja antakoon teille rauhan.

Isän ja + Pojan ja Pyhän Hengen nimeen.

**S** Aamen.

Lähettäminen

Kehotus lausutaan juuri ennen lähtemistä.

**L/E** Lähtekää rauhassa ja palvelkaa Herraa iloiten.

\*32. Päätösmusiikki

Päätösmusiikkina voi olla virsi, kuorolaulu tai soitinmusiikkia.

Musiikin aikana ristikulkue palaa samassa järjestyksessä kuin tullessa. Seurakuntalaiset voivat liittyä kulkueeseen.